**«От дос та қас та болады»**

**Ашық ұйымдастырылған оқу қызметі**

**«Күнім-ай» ересек тобы**

**Тәрбиеші: А. Ж. Шаханбаева**

**Нұр-Сұлтан, 2019ж**

**Топ:**«Күнім-ай» ересек тобы

**Өтетін күні:** 26.11.19 ж.

**Уақыты:** 10.30-11.10

**Білім беру саласы**: «Әлеумет», «Шығармашылық»

**Біріктірілген оқу қызметі:** Экология негіздері. Музыка.

**Тақырыбы:** «От дос та қас та болады»

**Мақсакты:** Өрттің пайдасы мен зияны туралы толық мағлұмат беру. Сұрақ-жауап арқылы қоршаған ортаны қорғауға тәрбиелеу. Оттан, өрттен сақтану жолдарын үйрету. Балаларды оттан сақтанудың жолдарын, өрттің табиғатқа, адамның денсаулығына зиян келтіретін зардабын түсіндіре отырып, қатерлі нәрселерден аулақ болуға тәрбиелеу.

**Құрал-жабдықтар**:

тақырып бойынша суреттер; интерактивті тақта; шиыршықтар, презентация, мнемокесте, «Ақылда ара» мини-роботы, көк және қызыл түсті фишкалар, суреттер, қыстырғыш.

**Қолданылатын әдіс-тәсілдер:**

әңгімелесу, сұрақ-жауап, түсіндіру, Эйлер шеңбері, көрсету, қайталау.

**Алдын- ала жұмыс:** мақал-мәтелді, өлеңдерді жаттау

**Сабақтың барысы:**

**1. *Мотивациялық қозғаушы күш*** (қимылмен)

Тереземді ашамын,

Сәлем деймін күнге мен.

Шаттық әнге саламын,

Қайырлы таң, анашым!

Қайырлы таң, әкешім!

Бізді асыға күтетін,

Қайырлы таң, тәрбиешім!

Бүгінгі күн ерекше,

Қайырлы таң, бәріңізге!

***2. Іздену – ұйымдастырушылық кезеңі***

**1. Тосын сәт:** Қолында сіріңке мен оттығы бар Қоян адасып келеді.

**Қоян:** Сәлеметсіңдер ме, балалар!

**2. Миға шабуыл:**

**Тәрбиеші:** Қараңдаршы, бізге кім келді?(Қоян) Қайда келді? (Балабақшаға)

(балалардың жауабы)

**Тәрбиеші:** Қоян, өзімен не алып келді? (балалардың жауабы) (Сіріңке)

**Қоян:** Мен сіріңкемен ойнағанды жақсы көремін. Орманға сіріңке жағуға бара жатырмын. Жүріңдер, кеттік ойнаймыз.

**Тәрбиеші:** Қоянға айтыңдаршы, сіріңкемен ойнауға бола ма? (Балалар жауап береді)

**Тәрбиеші:** Неліктен болмайды?

**Балалар:** Өрт болады.

3.**Тәрбиеші:** Қоян, ол туралы білмеуші ме едің, сені қауіпсіздік ережесімен үйретейік. Келіңдер, қоянға «**Өрт кранымен»** таныстырайық. Бұны өрт болған жағдайда қолданамыз. Ішінде шланг, өрт сөндіргіш. Шлангы айналып қалмау үшін өртке тіке тарту керек, кранды ашып, түтік құбырды қолмен ұстап тұрып өртке су себеміз, насостың тетігін басу керек.

**Тәрбиеші:** Өрт болса кімді шақырамыз? Қоянға айтып берейікші.

**Балалар:** Өрт сөндіргішті шақырамыз.

**Тәрбиеші:** Өрт сөндіргішті қалай шақырамыз?

**Балалар:** 101-ге хабарласамыз

**Тәрбиеші:** Өрт сөндіргіш немен келеді?

**Балалар:** Өрт сөндіретін машинамен келеді

**4. Тәрбиеші:** Есіңде болсын, қоян, өрт кездейсоқ шықпайды, ол дұрыс пайдаланбағаннан болады. Балалар, сендер қоянға өрт туралы мақал айтып беріңдерші.

**Балалар:** «Отпен ойнама, күйерсің», «Өрт - тілсіз жау», «Ойыннан от шығады»

**5. Қоян: «Ненің дыбысы?»**

**Тәрбиеші:** Балалар, сендер естіп тұрсыңдар ма?

**Балалар:** жоқ

**Тәрбиеші:** Қоянның құлағы қандай?

**Балалар:** Ұзын

**Тәрбиеші:** Ия, біздің құлағымыз жақсы есту үшін құлағымызға «**Нүктелі массаж»**  жасаймыз. Ненің дыбысын естідік?

**Балалар**: Өрттің

**Қоян:** Менімен бірге жүріңдер. Музыка залына кіру. (Оттың дыбысы).

Өрт пайда болған кезде не істеуіміз керек?

**6. «Өрт сөндіру қалқаны»** (өрт сөндіргіш, шелек, сүймен, балта, құм)

**7.** **Тәрбиеші:** (Слайд) От дос та болады, қас та болады. Балалар, қоянға айтып беріңдерші, оттың қандай зияны бар? (Балалардың жауабы) Біз үлкендердің көмегінсіз үйдегі газдың, сіріңкенің, розетканың қасына жақындауға болмайтынын білуіміз керек. Балалар, от деген сөз өмірімізге жылу береді. Отсыз тіршілік жоқ. Ал, қауіпсіздік ережесін дұрыс сақтамасақ зиянды болады.Егер қауіпсіздік ережесін сақтасақ пайдалы болады.

**8. Тәрбиеші:**Оттың пайдасы: от жағылмаса тамақ піспейді, үй жылымайды.

**9. Эйлер шеңбері:** «От дос, от қас» (қауіпті, қауіпсіз заттарды бөлу). Керекті заттар: лампа, жарық шам, газ, зымыран, тамақ піседі, жанып жатқан орман, сіріңке, жанып жатқан үй, үтік, өртенген тамақ. Бұл заттар дұрыс сақтаса қауіпсіз, ережені сақтамаса адам үшін қауіпті.

**10. Сергіту сәті:**

Енді бір сергіп алайық.

Өрт пен түтін айнала

Қарап тұрма жай ғана

Тез хабар бер 101-ге

Уақытты сен байлама. (Балалар отырады)

**11. Тәрбиеші:** Үйдегі қандай Электр құралдарын білесіңдер? (Балалардың жауабы)

**Ойын: «Қауіпті заттардың бөлігін тап»** Слайд арқылы және жұмбақ арқылы суреттердің бөлігін табу (шаңсорғыш, үтік, электр плита, шәйнек, сотка,). **Жұмбақтар:**

Өзі күнде шаң жеген (Шаңсорғыш)

Көйлек қыртыс-қыртыс

Ол жүріп өтсе теп – тегіс (Үтік)

Жанғанда көгілдір түсі бар (электр плита)

Өзінің ұстайтұғын құлағы бар,

Және де ағызатын бұлағы бар (шәйнек)

Керек санды тересің,

Елге сәлем бересің. (телефон)

**12. Көз жаттығуын жасату.**

**13. «Ұйқасын тап!» ойыны: (интерактивті тақтадағы мнемокесте арқылы)**

1, 2, 3, 4, үйде болып жатыр (өрт)

Түтін басып кетіпті, сөндірмеген біреу (үтікті)

Қызыл жалын лаулады, сіріңкемен біреу (ойнады)

**14. Ойын:** **«Қателеспе».** «Ақылды ара» мини-роботпен жұмыс: қауіпті және қауіпсіз заттарды атау (қызыл және көк фишкамен).

**Мақсаты:** Ойнауға болатын және ойнауға болмайтын суреттерді мини-роботты жүргізу арқылы көрсету. Ал, қалған бала ойнауға болатын сурет болса қызыл түс, ойнауға болмайтын сурет болса көк түсті көтереміз (ине, қайшы, пышақ, аю, қуыршақ, кубик). Қателеспеуге тырысамыз.

**Қоян:** Балалар, кеттік енді паравозға отырып топқа барайық (Осы кезде жол сақшысы шығады)

**Жол сақшысы:** Тоқтаңдар, сендер жол ережесін бұздыңдар! Қоян, сен білмеуші ме едің жол ережесін?

**Қоян:** Маған жол ережесін ешкім үйреткен жоқ

**Жол сақшысы:** Ондай болса ұғып ал!(Балалардың көрінісі)

**15. Қоян:** Жарайсыңдар, балалар! Қауіпсіздік ережесін сендерден үйрендім. Жол ережесін де үйрендім, оттықтың тіпті ондай қауіп тудырады деп ойламаппын, енді шырпымен ойнамаймын және жолды енді бұзбаймын. Рахмет, сендерге келгенім қандай жақсы болды, сендерден көп нәрсені үйрендім. Енді осы үйренгендерімді ормандағы достарыма айтып ескертемін.

**Қоян:** Алыңдар ұғып, балалар,

Істері кейде шалалар.

Шырпы, оттық, электірге

Шама келсе жоламаңдар.

**Қоян:** Ал, енді сендер қандай өлең білесіңдер?

**Ақшуақ:** От жақпа күйерсің

Өртеніп жүрерсің.

Сіріңкені ұстасаң

Бәлеге сен түсерсің.

**Ерасыл:** Кешір, досым қателестім

Шырпыны ұстап, көмектестім

Ата-ананың рұқсатынсыз,

Сіріңкеге беттемеспін.

**16. Қорытынды:** (Кері байланыс). Бүгінгі күніміз өте керемет болды. Сондықтан да күніміз одан әрі жақсы болуы үшін шеңберге тұрып, білетінімізді айтып, қыстырғышпен күн шуақтарын жасайық.

Қоян: (Сыйлық таратады) Мен сендерге өзімнің жақсы көретін сәбізімнен таратып берейін